stanford-oval/wikipedia huggingface dataset:
Bortigiadas

| Bortigiadas (Bultigghjàta) |
| --- | --- |

 Sijainti Sassarin maakunnassa
 Bortigiadas
 Koordinaatit: 40.891°0′0″N, 9.042°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  75,90 km²
Korkeus:  476 m
Väkiluku:  765
Aikavyöhyke:  UTC+1
 – Kesäaika:  UTC+2
Postinumero:  07030
Suuntanumero(t):    079
Rekisterikilpi:  SS
 
 http://www.comune.bortigiadas.ot.it 
Infobox OKVirheellinen NIMI-arvo: 
Bortigiadas (galluuriksi Bultigghjàta) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 765 asukasta (vuonna 2016) ja sen pinta-ala on 75,90 neliökilometriä. Se sijaitsee 476 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Bortigiadas Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Blue Note Records

| Blue Note Records |
| --- | --- |

Emoyhtiö:  Universal Music Group
Perustettu:  1939
Perustajat:  Alfred Lion, Max Margulis, Francis Wolff
Tyylilajit:  jazz
Kotimaa:  Yhdysvallat
Sijainti:  Los Angeles, Kalifornia
Kotisivu
Infobox OKNimi-testi OK: 
Blue Note on jazzmusiikkiin erikoistunut levy-yhtiö, joka perustettiin vuonna 1939 ja jota yhtiökumppanukset, musiikkituottaja Alfred Lion ja valokuvaaja, toimitusjohtaja Francis Wolff, johtivat vuosien ajan. Blue Note on tunnetuin lukuisista hard bop -jazztyylin levyjen julkaisuista. Sitä pidetään 1900-luvun tunnetuimpana jazzia julkaisseista levy-yhtiöistä: sille oli ominaista laatu, tyyli ja ajan paras musiikki. Juuri Lionin ja Wolffin aika oli yhtiön kultakautta.
Nykyisin se on osa EMI-yhtiöitä. Tammikuussa 2012 levy-yhtiön uudeksi johtajaksi nimettiin Don Was.
Blue Notelle ovat levyttäneet muun muassa Horace Silver, Jimmy Smith ja Art Blakey. Suomalaisista jazzyhtyeistä levymerkille ovat päässeet U-Street All Stars, SlowHill, Trio Töykeät, Anna-Mari Kähärä ja Dallapé.
Wolff kuvasi yhtiön levyjen kannet viidentoista vuoden ajan, ja näistä kuvista syntyi paitsi Wolffin taidon, myös muusikkojen nimien ansiosta modernin jazzin kuvakieli. Wolffin kuvia oli talvella 2009–2010 esillä Berliinin juutalaismuseossa. Näyttelyyn liittyy kirja Blue Note Photography (kustantaja Jazzprezzo).
Nimi Blue Note viittaa mollipentatoniseen blues-asteikkoon, jossa on vähennetty kvintti. Blue note  eli sininen sävel on mikrointervalli, joka sijaitsee molli- ja duurinuotin välissä, esimerkiksi 5b ja 5, jolloin intervalli jää normaalissa virityksessä tasavireisen soittimen ulottumattomiin. Poikkeuksena kitara, jolla blue note voidaan soittaa kieltä venyttämällä, blue note -nuottien kohdalla.
Aiheesta muualla

Blue Note Recordsin kotisivut (englanniksi)
Kuvia tai muita tiedostoja aiheesta Blue Note Records Wikimedia Commonsissa
Avery Brooks

| Avery Brooks |
| --- | --- |

Henkilötiedot
Syntynyt: 2. lokakuuta 1948 Evansville, Indiana, Yhdysvallat
Ammatti:  näyttelijä, laulaja, opettaja
Puoliso:  Vicki Lenora Bowen (vih. 1976)
Lapset:  3
Näyttelijä
Aktiivisena:  1984-2006
Merkittävät roolit:  “kapteeni Benjamin Sisko” Star Trek: Deep Space Nine “Bob Sweeney” American History X
Palkinnot
 William Shakespeare Award for Classical Theatre 2007 
Aiheesta muualla
Viralliset kotisivut
IMDb 
Elonet
Avery Franklin Brooks (s. 2. lokakuuta 1948) on yhdysvaltalainen näyttelijä, jazzmuusikko, oopperalaulaja ja college-opettaja. Suuri yleisö muistaa Brooksin parhaiten Benjamin Siskon roolista televisiosarjassa Star Trek: Deep Space Nine (1993–1999) ja Hawkin roolista televisiosarjassa Kovaa peliä Bostonissa.
Lapsuus ja nuoruusvuodet

Brooks  syntyi Evansvillessä, Indianassa. Hänen äitinsä Eva Lydia (omaa sukua Crawford), a koraalikuoron johtaja ja musiikinopettaja ja hänen isänsä Samuel Brooks ammattiyhdistyksen virkailija, työkalujen ja stanssien tekijä sekä  laulaja. Hänen äidinisänsä Samuel Travis Crawford oli myös laulaja. Kun Brooks oli 8-vuotias, perhe muutti Garyyn (Indiana), koska Samuel Brooks irtisanottiin International Harvesterista. Garystä Brooks on sanonut: "Synnyin Evansvillessä ... mutta Garyssä minusta tuli se mikä olen".
Musiikki kuului olennaisena osana Brooksien perhe-elämään. Hänen äitinsä oli yksi ensimmäisistä afroamerikkalaisista, joka suoritti musiikin loppututkinnon Northwestern University -yliopistossa ja hän opetti musiikkia, missä perhe kulloinkin asui. Hänen isänsä oli CBS:n Wings Over Jordan -radiokuorossa 1937-1947 ja hänen äidinisänsä Samuel Travis Crawford kuului Delta Rhythm Boysiin. "Musiikki ympäröi minua koko ajan, se on osa minua ja minä sitä", Brooks on sanonut.
Brooks kävi Indiana Universityä ja Oberlin Collegea ja suoritti loppututkinnon (BA, Bachelor of Arts) ja jatkotutkinnon (MFA, Master of Fine Arts) Rutgersin yliopistossa 1976. Hän oli ensimmäinen afroamerikkalainen, joka sai teatteritaiteen (näytteleminen ja ohjaus) MFA:n Rutgersista.
Ura television ulkopuolella > Opetus- ja kulttuuritoiminta

Brooks on ollut teatteritaiteen professori Rutgersin yliopiston Mason Gross School of the Arts -tiedekunnassa yli 30 vuotta. Hän on myös opettanut Oberlin Collegessa ja Case Western Reserve University -yliopistossa.
Brooks oli Rutgersin yliopiston järjestämän National Black Arts Festival -festivaalin taiteellinen johtaja 1993-1996. Vuodesta 1988 lähtien se järjestetään joka toinen vuosi Atlantassa, Georgiassa. Tämä kansainvälisestikin tunnetun festivaalin aiheena on afroamerikkalainen kulttuuri ja henkilöt. Hänet hyväksyttiin 1993 Rutgersin maineikkaiden alumnien joukkoon (Rutgers University Hall of Distinguished Alumni). Lisäksi Brooks on myös osallistunut laajasti Smithsonian-instituutin 'Afroamerikkalainen kulttuuri' -ohjelmaan.
Ura television ulkopuolella > Musiikki

Brooksilla on syvä baritoniääni ja hän esiintynyt Butch Morrisin, Lester Bowien ja Jon Hendricksin kanssa. Hän on myös levyttänyt saksofonisti James Spauldingin kanssa albumin, joka on kunnianosoitus Duke Ellingtonille. Brooksilla oli 1985 pääosa Anthony Davisin oopperassa X: The Life and Times of Malcolm X.  2005 hän esiintyi Paris Banlieues Bleues Festival -jazzfestivaaleilla.
Ura television ulkopuolella > Teatteri

Brooks sai erittäin myönteistä kritiikkiä roolistaan Phillip Hayes Deanin näytelmässä Paul Robeson 1982. Paljon kiitosta saanut näytelmä on monologi ja kertoo afroamerikkalaisen Paul Robesonista, joka oli laulaja, näyttelijä ja kansalaisoikeusoikeusaktivisti. Hän on esittänyt roolia vuoden 1982 jälkeen muun muassa Westwood Playhouse -teatterissa (Los Angeles), Kennedy Centerissä (Washington, D.C.) ja Broadwayn Longacre-teatterissa. Hän näytteli Robesonia myös näytelmässä Are You Now Or Have You Ever Been? Broadwayllä ja Off Broadwayllä.
Brooksin varhaisia esiintymisiä 1970-luvulla olivat muun muassa A PHOTOGRAPH: A Study of Cruelty ja Are You Now or Have You Ever Been. Hän alkoi saada tunnusta näyttelijäntyöstään esiinnyttyään 1979 Spell #7 -näytelmässä Public/Anspache-teatterissa New Yorkissa. 1985 hän esitti pääosaa Othellossa Folger Shakespeare -festivaaleilla ja 1990 Fences-näytelmässä Saint Louisin (Missouri) teatterissa. Hän esiintyi toistamiseen Othellossa Washington Shakespeare Theater -teatterissa 1990-1991.
2003 Brooks esitti pääosaa The Oedipus Plays -näytelmässä Shakespeare Theatressa (Washington DC). Hän esiintyi myös Kuningas Learin pääosassa Yalessa. 2005 Brooks näytteli jälleen Othellon pääosaa, tällä kertaa Shakespeare Theatre Companyn tuotannossa, jonka ohjasi tunnettu Michael Kahn. Brooks oli yksi 15 Shakespeare Theatre Companyn näyttelijöistä, jotka saivat William Shakespeare Award for Classical Theatre palkinnon 2007. Hän palasi Shakespeare Theatre Companyyn syksyllä 2007 näyttelemään pääosaa Christopher Marlowe Tamburlainessä.
Ura television ulkopuolella > Teatteri > Näytelmäluettelo

| Vuosi | Alkuperäinen nimi | Suomenkielinen nimi | Rooli | Teatteri | Lisätietoja |
| --- | --- | --- | --- | --- | --- |
| 1978 | A PHOTOGRAPH: A Study of Cruelty |  |  | New York Shakespeare Festival |  |
| 1978-1979 | Are You Now Or Have You Ever Been? |  | Paul Robeson | Promenade Theatre, New York (1978-1979) Century Theatre, New York (1979) |  |
| 1979 | Spell #7 |  | Sean David | Public/Anspache Theatre, New York |  |
| 1979 | The Mighty Gents |  | koreografi | New York Shakespeare Festival, Mobile Theatre, New York |  |
| 1982-1995 | Paul Robeson |  | Paul Robeson | Westwood Playhouse, Los Angeles  Kennedy Center, Washington D.C. Longacre Theatre, Broadway ja monissa muissa teattereissa |  |
| 1985-1986 | X: The Life and Times of Malcolm X |  | Malcolm X |  | Ooppera |
| 1985 | Othello | Othello | Othello | Folger Shakespeare Festival |  |
| 1986 | Manfred |  | ohjaaja | Music with Words Festival, NewEngland Conservatory |  |
| 1990 | Fences |  |  | Saint Louis, Missouri |  |
| 1990-1991 | Othello | Othello |  | Washington Shakespeare Theater |  |
| 1992 | The Talented Tenth |  |  | Crossroads Theatre Company, New Brunswick |  |
| 1998 | Paul Robeson |  | Paul Robeson | John Golden Theatre, New York |  |
| 2000 | The Cherry Orchard | Kirsikkapuisto | Lopahin | McCarter Theatre Center, Princeton |  |
| 2001 | The Oedipus Plays |  | Oedipus | Shakespeare Theatre, Washington DC |  |
| 2002-2004 | The Exonerated |  |  | kiertue Yhdysvalloissa |  |
| 2004 | King Lear | Kuningas Lear | Kuningas Lear | Yale Repertory Theatre, University Theatre,New Haven |  |
| 2005 | Othello | Othello |  | Shakespeare Theatre Company |  |
| 2007-2008 | Tamburlaine |  | Tamburlaine | Shakespeare Theatre Company |  |
| 2008 | Death of a Salesman | Kauppamatkustajan kuolema | Willie Loman | Oberlin College |  |
Ura television ulkopuolella > Elokuva

Brooks näytteli tohtori Bob Sweeneyä American History X -elokuvassa. 1998 hän esiintyi myös The Big Hit -elokuvassa.
Televisioura > Kovaa peliä Bostonissa (1985-1988)

Brooks sai 1985 Hawkin roolin ABC:n yksityisetsiväsarjassa Kovaa peliä Bostonissa (Spenser: For Hire). Hawkista tuli suosittu hahmo ja neljän tuotantokauden jälkeen Brooks sai 1989 oman spinoff-sarjan A Man Called Hawk (1989).
Brooks myös näytteli Hawkia neljässä Spenser-televisioelokuvassa: Spenser: Ceremony, Spenser: Pale Kings and Princes, Spenser: The Judas Goat ja Spenser: A Savage Place.
Televisioura > Star Trek: Deep Space Nine: Benjamin Sisko

Brooks tunnetaan parhaiten roolistaan kapteeni Benjamin Siskona scifi-sarjassa Star Trek: Deep Space Nine, jota esitettiin seitsemän tuotantokauden ajan 1993-1999.
Brooks valittiin rooliin 100 muun hakijan joukosta, ja hänestä tuli ensimmäinen afroamerikkalainen kapteeni, joka oli Star Trek -sarjan pääosassa. Brooksia kiinnosti roolissa ennen kaikkea se, että hän pystyi antamaan toivoa nuorille afroamerikkalaisille. ”Nykyään monet lapset – etenkin mustat pojat – eivät ajattele, että he eläisivät 19 tai 20 vuotta vanhemmiksi.” hän kertoi TV Guiden Michael Loganille. ”Star Trekin avulla lapsillamme on mahdollisuus nähdä jotain, mitä he eivät ehkä muuten olisi koskaan kuvitelleet”.
Hän ohjasi 9 sarjan jaksoa, muun muassa Far Beyond the Stars, joka käsitteli rotusyrjintää.
Sarjan tuottaja Ronald D. Moore on sanonut Brooksista: "Avery, kuten hänen roolihahmomsa Sisko, on hyvin monitahoinen henkilö. Hän ei ole vaativa tai itsekeskeinen näyttelijä vaan ennemminkin pohdiskeleva ja älykäs ihminen, joka joskus oivaltaa roolistaan piirteitä, joita kukaan muu ei ollut tullut ajatelleeksi. Kokemukseni mukaan hän on aina ollut erittäin kohtelias ja hyväntahtoinen."
Brooks osallistuu myös usein Star Trek -tapahtumiin ympäri maailmaa.
Televisioura > Muut roolit

1984 hän sai myönteistä kritiikkiä roolistaan PBS:n Half Slave, Half Free: Solomon Northrup's Odyssey -elokuvassa, jonka ohjasi Gordon Parks. Tarina kertoo vapaasta miehestä (Brooks), joka kaapataan orjuuteen 1840-luvulla.
Setä Tuomon rooli Showtimen 1986 tuottamassa Uncle Tom's Cabin -elokuvassa oli Brooksille jälleen mahdollisuus kertoa kansansa historiaa. Vastaavanlainen tilaisuus oli esiintyminen Roots: The Gift -televisioelokuvassa 1988.
2001 hänen äänensä kuultiin IBM:n yritysohjelmiston televisiomainossarjassa, jossa hän esitti provosoivia kysymyksiä yritysten valmiudesta sähköiseen liiketoimintaan.
Televisioura > Dokumenttielokuvat

Brooks on ollut puhujana tai juontajana useissa dokumenttielokuvissa. Hänen dokumenttielokuvatöitään ovat muun muassa A Passion for Faith (mustien katolisten historia Yhdysvalloissa), Eyes on the Prize (1991, afroamerikkalaisesta laulajasta Marian Anderson), Walking with Dinosaurs (1999), Jesus: The Complete Story (2001), Land of the Mammoth: Ancient Evidence (2001), The Ballad of Big Al (2001), The Science of Big Al (2000), Greatest Places and Echoes from the White House (1998),God vs. Satan (2008) ja Drain the Ocean (2009).
2007 Brooks juonsi dokumenttielokuvan The Better Hour, jonka aiheena oli William Wilberforce, joka ajoi orjuuden lopettamista Britanniassa 1700-luvun lopulla ja 1800-alussa.
Televisioura > Filmografia

| Vuosi | Alkuperäinen nimi | Suomenkielinen nimi | Rooli | Lisätietoja |
| --- | --- | --- | --- | --- |
| 1984 | Half Slave, Half Free: Solomon Northrup's Odyssey |  | Solomon Northrup | TV-elokuva |
| 1985-1988 | Spenser: For Hire | Kovaa peliä Bostonissa | Hawk | TV-sarja, 66 jaksoa |
| 1985 | Finnegan Begin Again |  |  | TV-elokuva |
| 1986 | Uncle Tom's Cabin |  | Uncle Tom | TV-elokuva |
| 1988 | Roots: The Gift | Juuret: Kunta Kinten joulu | Cletus Moyer | TV-elokuva |
| 1989 | A Man Called Hawk |  | Hawk | TV-sarja, 13 jaksoa |
| 1993 | Spenser: Ceremony |  | Hawk | TV-elokuva |
| 1993 | The Ernest Green Story |  | James Lawson | TV-elokuva |
| 1993-1999 | Star Trek: Deep Space Nine | Star Trek: Deep Space Nine | kapteeni Benjamin Sisko | TV-sarja, 176 jaksoa |
| 1994 | Fascination |  | Benjamin Sisko ohjaaja | Star Trek: Deep Space Nine -jakso 56 |
| 1994 | Spenser: Pale Kings and Princes |  | Hawk | TV-elokuva |
| 1994 | Spenser: The Judas Ghost |  | Hawk | TV-elokuva |
| 1994 | The Abandoned |  | Benjamin Sisko ohjaaja | Star Trek: Deep Space Nine -jakso 52 |
| 1994 | Tribunal |  | Benjamin Sisko ohjaaja | Star Trek: Deep Space Nine -jakso 45 |
| 1995 | Improbable Cause |  | Benjamin Sisko ohjaaja | Star Trek: Deep Space Nine -jakso 66 |
| 1995 | Rejoined |  | Benjamin Sisko ohjaaja | Star Trek: Deep Space Nine -jakso 78 |
| 1995 | Spenser: A Savage Place |  | Hawk | TV-elokuva |
| 1996 | Body Parts |  | Benjamin Sisko ohjaaja | Star Trek: Deep Space Nine -jakso 97 |
| 1996 | Gargoyles |  | Nokkar (vain ääni) | TV-sarja, jakso Sentinel |
| 1997 | Happily Ever After: Fairy Tales for Every Child |  | kuningas Maximus | TV-sarja, jakso The Golden Goose |
| 1997 | Ties of Blood and Water |  | Benjamin Sisko ohjaaja | Star Trek: Deep Space Nine -jakso 117 |
| 1998 | American History X | American History X | tohtori Bob Sweeney | elokuva |
| 1998 | Far Beyond the Stars |  | Benjamin Sisko ohjaaja | Star Trek: Deep Space Nine -jakso 137 |
| 1998 | The Big Hit |  | Paris | elokuva |
| 1999 | The Dogs of War |  | Benjamin Sisko ohjaaja | Star Trek: Deep Space Nine -jakso 174 |
| 2001 | 15 minutes |  | etsivä Leon Jackson | elokuva |
| 2011 | The Captains |  | omana itsenä | dokumentti |
Perhe-elämä

Brooks avioitui 1976 Vicki Lenora Bowenin kanssa. Vicki on varadekaani Rutgersin yliopistossa, jossa hän on työskennellyt yli 30 vuotta. Heillä on kolme lasta.
Aiheesta muualla

Avery Brooks memory-alpha.org. (englanniksi) Avery Brooks Memory Aphassa (Star Trek Wiki).
Avery Brooks 2008 Armageddon Convention -tapaamisessa Uuden-Seelannin Christchurchissä.
Betelgeuze

| Betelgeuze |
| --- | --- |
 Betelgeuzen sijainti Orionin tähdistössä
Bayerin designaatio:  Alfa Orionis, Alpha Orionis, α Orionis
Flamsteedin designaatio:  58 Orionis
HR-designaatio:  HR 2061
HD-designaatio:  HD 39801
Muut designaatiot:  BD+7°1055, SAO 113271, FK5 224, HIP 27989
Fyysiset ominaisuudet
Näennäinen kirkkaus:  +0,55 mv
Absoluuttinen kirkkaus:  –5,14 Mv
Valovoima:  9 400 LO aurinkoa
Spektriluokka:  M2lb
Väri-indeksi:  B-V 0,22 U-B 0,08
Lämpötila:  3 100 K
Massa:  15–17 MO M☉
Säde:  630 RO R☉
Astrometriset ominaisuudet
Tähdistö:  Orion
Rektaskensio (J2000):  05h 55m 10.3 s
Deklinaatio (J2000):  +07° 24' 25"
Etäisyys:  643 ± 146 valovuotta
Parallaksi:  7,63 ± 1,64 mas
Säteisnopeus:  +21,0 km/s km/s
Ominaisliike:  RA: 27,33 mas/v dekl.: 10,86 mas/v mas/v
 Näkyy leveysasteiden 90° N  ja 83° S välillä. 
Betelgeuze eli Betelgeuse (α Orionis) on punainen ylijättiläistähti, joka sijaitsee Maasta katsoen Orionin, tiimalasin muotoisen tähtikuvion vasemmassa yläkulmassa. Betelgeuze on tähtitaivaan näkyvimpiä kohteita, sillä se on Orionin tähdistön toiseksi kirkkain ja koko tähtitaivaankin 10. kirkkain tähti. Betelgeuze kuuluu Talvikolmioon. Sen näennäinen kirkkaus on +0,55 m, joka vaihtelee kuitenkin välillä 0,0–1,3. Tähden absoluuttinen kirkkaus on –5,12, ja se säteilee 9 400 Auringon voimalla. Vaikka tähti on saanut nimekseen α Orionis, on Orionin tähtikuvion kirkkain tähti kuitenkin Rigel, β Orionis. Koska Betelgeuze on punainen tähti ja Rigel sininen, Betelgeuze on kirkkaampi infrapuna-aallonpituuksilla mutta ei näkyvän valon aallonpituuksilla.
Tähti sijaitsee noin 643 ± 146 valovuoden päässä Maasta, ja sen massaksi arvioidaan 40 × 1030 kg eli noin 15–17 Auringon massaa. Spektrityyppi on M2Iab ja pintalämpötila 3 100 K.
Betelgeuze on suurimpia tunnettuja tähtiä. Sen säde on 630 auringon sädettä, ja Auringon paikalle sijoitettuna Maa olisi sen sisäpuolella. Tähden pinta ulottuisi Marsin ja Jupiterin kiertoratojen väliin. Suuruudestaan ja suhteellisesta läheisyydestään johtuen sen kulmaläpimitta on Maasta katsottuna kolmanneksi suurin tähdistä (Auringon ja R Doraduksen jälkeen). Betelgeuze on myös harvoja tähtiä, jotka on pystytty kuvaamaan teleskoopeilla kiekkona.
Nimen etymologia

Betelgeuze on väännös tähden alkuperäisestä arabiankielisestä nimestä يد الجوزاء (Yad al-Jawzā, ”Keskeisen käsi”). Arabit kutsuivat aikaisemmin Kaksosia nimellä Jauza (”Keskeinen”) mutta alkoivat myöhemmin käyttää nimeä Orionista. Keskiajalla eurooppalaiset tekivät väärän latinisaation, koska he lukivat nimen ensimmäisen äänteen y:n (ﻴ, jonka alla on kaksi pistettä) väärin b:ksi (ﺒ, jonka alla on vain yksi piste). Tämän takia koko renessanssin ajan tähden nimi kirjoitettiin Bait al-Jauza (”Keskeisen talo”) jonka kuviteltiin tarkoittavan arabiaksi ”Keskeisen kainalo”. Tästä muotoutuivat nykyiset nimet Betelgeuze ja Betelgeuse (vaikka todellisuudessa sana "kainalo" olisi arabiaksi ابط, (Ibţ)). Saksaksi nimi vääntyi edelleen Beteigeuzeksi, kun l-kirjain luettiin erehdyksessä i:ksi.
Betelgeuzen kehitys

Betelgeuzen koko vaihtelee melkoisesti, ja tähtitieteilijät pitävät tätä merkkinä lähestyvästä tähden räjähtämisestä tyypin II supernovana. Arviot supernovan ajankohdasta vaihtelevat suuresti. Tähden arvioidaan voivan räjähtää jo seuraavan tuhannen vuoden kuluessa. Toiset taas arvioivat tähden kestävän paljon kauemmin. Jotkut pitävät mahdollisena, että räjähdys on jo tapahtunut. Tätä ei kuitenkaan ole mahdollista todentaa (eikä kieltää) millään tunnetulla tieteellisellä menetelmällä. Tapahtunut räjähdys voidaan havaita Maassa vasta, kun sen valo saavuttaa Maan, eli noin 650 vuotta räjähdyksen jälkeen. Tammikuussa 2020 havaittiin tähden himmeneminen ja painovoima-aaltoja, joiden yhteyttä ei tiedetä, mutta yksi selitys voi olla alkava supernova.
Yhtä mieltä ollaan kuitenkin kahdesta seikasta. Ensimmäinen on se, että Betelgeuze olisi todennäköisesti ihmiskunnan historian valovoimaisin supernova ja taivaalla huikaiseva näky, joka kirkkaudellaan peittoaisi vuonna 1006 nähdyn SN 1006 -nimisen supernovan ja myös puolikuun, mahdollisesti jopa täysikuunkin (−12,5m). Toinen on se, että räjähdys ei aiheuttaisi todellista uhkaa elämälle Maan päällä. Tämä johtuu paitsi etäisyydestä, myös siitä, että Betelgeuzen galaktinen kiertoliike suuntautuu Aurinkokunnasta poispäin, minkä takia räjähdyksessä syntyvä gammapurkauskin kohdistuisi suurimmaksi osaksi Maasta pois.  Kirkkaudestaan huolimatta supernova ei kovasti valaisisi Maapalloa, koska se näkyisi valtavan välimatkan takia vain pienenä pisteenä, joka tosin olisi helppo havaita myös päivänvalossa. Tämä vaihe kestäisi muutamia kuukausia, ja viimeistään muutamien vuosien jälkeen tähti katoaisi näkyvistä kokonaan.
Betelgeuze fiktiossa

Fiktiivisessä tieteiskirjassa Linnunradan käsikirja liftareille (engl. The Hitchhiker's Guide to the Galaxy) Betelgeuzen lähistö on Ford Prefect -nimisen olennon syntymäpaikka.
Pierre Boullen kirjassa Apinoiden planeetta (1963) kirjan päähenkilöt matkustavat Betelgeuzea kiertävälle planeetalle.
Elokuvan Apinoiden planeetta (1968) alussa pakkolaskun tehneet astronautit epäilevät laskeutuneensa planeetalle, joka kiertää Betelgeuzea.
Elokuvan Beetlejuice (sananmukaisesti suom. kovakuoriaismehu) nimi tulee elokuvan hahmona olevan manaaja Betelgeusen nimestä (molemmat kirjoitusmuodot lausutaan englanniksi samoin). Hahmolle ei elokuvasta kuitenkaan selviä mitään yhteyttä Betelgeuze-tähteen.
Carl Barksin Aku Ankka -tarinassa "Mielikuvituskone" Aku, Tupu, Hupu ja Lupu matkaavat lopuksi Betelgeuzeen, jossa puut ovat 200 peninkulman korkuisia ja heinäsirkan selkään mahtuu 5 valtamerilaivaa.
Suomalaisen metalliyhtye Stam1nan yhdeksännen studioalbumi Novus Ordo Mundin toinen single-kappale on nimeltään Betelgeuse.
Aiheesta muualla

Kuvia tai muita tiedostoja aiheesta Betelgeuze Wikimedia Commonsissa
| --- | --- |
Tähdet:  Rigel, Betelgeuse, Bellatrix, Alnilam, Alnitak, Saiph, Mintaka, ι Ori, π3 Ori, η Ori, λ Ori A, τ Ori, π4 Ori, π5 Ori, σ Ori A, ο2 Ori, φ2 Ori, μ Ori, 29 Ori, 32 Ori, ζ Ori B, π2 Ori, φ1 Ori, χ1 Ori, ν Ori, ξ Ori, ρ Ori, π6 Ori, ω Ori, 42 Ori, ψ Ori, υ Ori, π1 Ori, χ2 Ori, 11 Ori, ο1 Ori, 31 Ori, o Ori, 56 Ori, 49 Ori, 15 Ori, 25 Ori, 51 Ori, 69 Ori, θ1 A Ori, θ2 Ori, 23 Ori, 74 Ori, 27 Ori, θ1 C Ori, 64 Ori, 6 Ori, 71 Ori, 60 Ori, 45 Ori, 52 Ori, 38 Ori, 5 Ori, 14 Ori, 21 Ori, 72 Ori, VV Ori, 55 Ori, 75 Ori, U Ori, 16 Ori, 73 Ori, 33 Ori, 18 Ori, 35 Ori, λ Ori B, 66 Ori, 63 Ori, 68 Ori, 59 Ori, 57 Ori, W Ori, 13 Ori, CK Ori, BL Ori, σ Ori, θ1 D Ori, δ Ori B, 23 Ori, θ1 B Ori, σ Ori C
Eksoplaneetat: 
Taivaan kirkkaimmat tähdet
Maintainen

| Maintainen |
| --- | --- |
Valtiot:  Suomi 
Maakunnat:  Etelä-Pohjanmaa
Kunnat:  Soini
Koordinaatit:  62°42′16″N, 24°26′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskujoki:  Mainaisenjoki 
Järvinumero:  35.475.1.004
Mittaustietoja
Pinnankorkeus:  204,9 m  
Rantaviiva:  2,621 km  
Pinta-ala:  28,777 ha  
Saaria:  1 
 fiMaintainen 
Maintainen  on Etelä-Pohjanmaalla Soinissa Ulvon lähellä sijaitseva järvi.
Maantietoa

Järven pinta-ala on 29 hehtaaria, se on 950 metriä pitkä ja 550 metriä leveä. Sillällä on kartan mukaan yksi saari. Järvi on luodattu ja siitä on julkaistu syvyyskartat. Järven rantaviivan pituus on 2,6 kilometriä.
Suurin Maintaisesta saatu kala on yli 8 kg. Vuonna 2009 aloitettiin Maintaisen tyhjennysprojekti. Jos se eteni suunnitelmien mukaan, se valmistui vuonna 2011. Maintaiselle tulisi myös yleinen uimaranta.[lähde? ]